 Terrace@Central Plazza Grand Rama 9 เป็นร้านอาหารในเครือของเซ็นทรัลมาตั้งแต่สมัยแรกเริ่ม ตั้งแต่ยังไม่มีศูนย์อาหารอยู่ในห้าง พิกัดของร้านนี้ก็อยู่บนชั้น 6 เยื้องกับร้านฟูจิ บรรยากาศในร้านตกแต่งดูทันสมัย ใช้โทนสีไม้ให้ความอบอุ่นให้ดูผ่อนคลาย แบบร่มรื่นดี ผนังด้านหลังร้านเป็นกระจกใส ช่วยให้มีแสงส่องสว่างแบบเป็นธรรมชาติเข้ามาในร้าน จากที่นั่งสามารถมองออกไปนอกร้านเห็นการจราจรบนถนนรัชดาได้

เมนูที่มาลองวันนี้ก็มี

ก๋วยเตี๋ยวเส้นใหญ่ผัดมันปู - กุ้งลายเสือ 185฿ได้เส้นใหญ่ผัดกับน้ำมันทำให้เส้นไม่จับตัวเป็นก้อน ผัดมากับไข่และคะน้าอ่อนต้มสุกสีเขียวสด ราดซอสมันปูด้วยนํ้าเหนียวข้นมีกลิ่นหอม ด้านบนมีกุ้งลายเสือขนาดกลางวางมา 3 ตัว กุ้งแกะเปลือกแต่มีหัวมีหางติดมาด้วย เนื้อกุ้งสดเด้งดี ????????????

เปาะเปี๊ยะสดเทอเรส 95฿ ปอเปี๊ยะที่นี่ก็หั่นมาเป็นชิ้นพอดีคํา แต่แทนที่จะวางนอนเรียงกันเป็นแถวยาว กลับจับตั้งขึ้นเพื่อให้น้ำซอสสีนํ้าตาลรสออกหวานมันไหลเข้าไปในไส้ข้างในได้ง่ายขึ้น ด้านข้างมีน้ำจิ้มพริกส้มและมัสตาร์ดให้เป็นทางเลือกเพิ่มความอร่อย ????????????

บรรยากาศโดยรวมของร้านจะตบแต่งแบบโมเดิร์น ในร้านใช้แสงค่อนข้างน้อยทำให้ในร้านไม่สว่างมากนัก ส่วนใหญ่อาศัยแสงธรรมชาติจากด้านนอก เป็นร้านสะดวกทานในระดับกลาง บรรยากาศใช้ได้ ราคาเบาๆ อาหารรสชาติได้มาตรฐาน อาหารมาเร็วไม่ต้องรอนาน การบริการก็ไม่มีอะไรให้ต้องบ่น ยกเว้นตอนคิดเงินใช้เวลานานไปหน่อย แต่โต๊ะเก้าอี้นั่งสบายดีนะ